La trei săptămâni de la vizita în Statele Unite ale Americiii, preşedintele Klaus Iohannis va fi din nou faţă în faţă cu preşedintele Statelor Unite, Donald Trump.

Cei doi participă la summitul "Iniţiativei celor Trei Mări" care are loc pe 6 iulie în capitala Poloniei - la Varşovia.

Reuniunea se adresează liderilor din 12 state din Europa Centrală şi de Est cuprinse între mările Adriatică, Baltică şi Marea Neagră.

„Inițiativa celor Trei Mări” urmărește să ofere susținere politică pentru o mai bună cooperare și interconectare a economiilor statelor din spațiul geografic cuprins între cele trei mări în domenii precum energie, transporturi, telecomunicații sau protecția mediului.

La reuniune vor participa şefi de stat şi reprezentanţi ai acestora din 12 ţări din Austria, Bulgaria, Croaţia, Cehia, Estonia, Letonia, Lituania, Polonia, România, Slovacia, Slovenia şi Ungaria. În calitate de invitat special, la Summit va fi prezent şi preşedintele Statelor Unite ale Americii, Donald Trump.